作者：柳永
词牌/韵律：倾杯・倾杯乐

paragraphs: 水乡天气，洒蒹葭、露结寒生早。
客馆更堪秋杪。
空阶下、木叶飘零，飒飒声乾，狂风乱扫。
当无绪、人静酒初醒，天外征鸿，知送谁家归信，穿云悲叫。
蛩响幽窗，鼠窥寒砚，一点银釭闲照。
梦枕频惊，愁衾半拥，万里归心悄悄。
往事追思多少。
赢得空使方寸扰。
断不成眠，此夜厌厌，就中难晓。